CELEX: 62011CN0397
Language: lv
Date: 2011-07-27 00:00:00
Title: Lieta C-397/11: Lūgums sniegt prejudiciālu nolēmumu, ko 2011. gada 27. jūlijā iesniedza Fővárosi Bíróság (Ungārijas Republika) — Jőrös Erika/Aegon Magyarország Hitel Zrt.

12.11.2011   
            
            
               LV
            
            
               Eiropas Savienības Oficiālais Vēstnesis
            
            
               C 331/6
            
         Lūgums sniegt prejudiciālu nolēmumu, ko 2011. gada 27. jūlijā iesniedza Fővárosi Bíróság (Ungārijas Republika) — Jőrös Erika/Aegon Magyarország Hitel Zrt.
   
   (Lieta C-397/11)
   2011/C 331/09
   Tiesvedības valoda — ungāru
   
      Iesniedzējtiesa
   
   
      Fővárosi Bíróság
   
   
      Lietas dalībnieki pamata procesā
   
   
      Prasītāja: Jőrös Erika
   
   
      Atbildētāja: Aegon Magyarország Hitel Zrt
   
   
      Prejudiciālie jautājumi
   
   
               1)
            
            
               Vai valsts tiesas rīcība atbilst Direktīvas 93/13/EKK (1) 7. panta 1. punkta noteikumiem, ja, pārbaudot, vai kāds no vispārējiem līgumu noteikumiem, uz kuru attiecas prasība, ir negodīgs, tā, pamatojoties uz šo iemeslu, izvērtē minētā noteikuma spēkā neesamību, pat ja puses to nav īpaši lūgušas?
            
         
               2)
            
            
               Vai valsts tiesai patērētāja ierosinātā procesā ir jārīkojas pirmajā jautājumā aprakstītajā veidā, kaut arī parasti, ja cietusī puse iesniedz prasību saistībā ar šo iemeslu, spēkā neesamības atzīšana, kas pamatojas uz vispārēja līguma noteikuma negodīgo raksturu, nav rajona tiesas, bet augstākas instances tiesas kompetence?
            
         
               3)
            
            
               Ja atbilde uz otro jautājumu ir apstiprinoša, vai valsts tiesa arī otrās instances tiesas procesā var izvērtēt vispārējā līguma noteikuma negodīgo raksturu, ja tas nav ticis izvērtēts pirmās instances tiesas procesā, un saskaņā ar valsts tiesisko regulējumu apelācijas tiesvedībā parasti nevar tikt ņemti vērā jauni fakti un iesniegti jauni pierādījumi?
            
         
      (1)  Padomes 1993. gada 5. aprīļa Direktīva par negodīgiem noteikumiem patērētāju līgumos (OV L 95, 29. lpp.).